CELEX: 62009CO0091
Language: sk
Date: 2010-03-26 00:00:00
Title: Uznesenie Súdneho dvora (piata komora) z 26. marca 2010.#Eis.de GmbH proti BBY Vertriebsgesellschaft mbH.#Návrh na začatie prejudiciálneho konania: Bundesgerichtshof - Nemecko.#Článok 104 ods. 3 prvý pododsek rokovacieho poriadku - Ochranné známky - Internet - Reklama na základe kľúčových slov ("keyword advertising") - Zobrazenie inzercie konkurenta majiteľa ochrannej známky na základe kľúčového slova zhodného s touto ochrannou známkou - Smernica 89/104/EHS - Článok 5 ods. 1 písm. a).#Vec C-91/09.

Uznesenie Súdneho dvora (piata komora) z 26. marca 2010 – Eis.de/BBY Vertriebsgesellschaft
      (vec C‑91/09)
      „Článok 104 ods. 3 prvý pododsek rokovacieho poriadku – Ochranné známky – Internet – Reklama na základe kľúčových slov (‚keyword advertising‘) – Zobrazenie inzercie konkurenta majiteľa ochrannej známky na základe kľúčového slova zhodného s touto ochrannou známkou – Smernica 89/104/EHS – Článok 5 ods. 1 písm. a)“
      Aproximácia právnych predpisov – Ochranné známky – Smernica 89/104 – Právo majiteľa ochrannej známky namietať proti používaniu zhodného označenia treťou osobou na zhodné výrobky – Reklama v rámci internetovej referenčnej služby – Podmienka práva majiteľa [smernica Rady 89/104, článok 5 ods. 1 písm. a)] (pozri bod 28)
      Predmet
      
         
               Návrh na začatie prejudiciálneho konania – Bundesgerichtshof Karlsruhe – Výklad článku 5 ods. 1 písm. a) prvej smernice Rady
                  89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40,
                  1989, s. 1; Mim. vyd. 17/001, s. 92) – Zápis označenia podobného s ochrannou známkou u prevádzkovateľa internetového vyhľadávača
                  na ten účel, že sa na monitore pri zadaní tohto označenia ako hľadaného slova do vyhľadávača automaticky zobrazí reklama pre
                  zhodné tovary alebo služby ako pre tie, pre ktoré je predmetná ochranná známka zapísaná („keyword advertising“) – Absencia
                  súhlasu majiteľa ochrannej známky – Kvalifikovanie tohto využitia ochrannej známky ako „použitie“ v znení citovaného ustanovenia
               
            Výrok
      
         
                   
               
               
                  
               
               
                  	Článok 5 ods. 1 písm. a) prvej smernice Rady 89/104/EHS z 21. decembra 1988 o aproximácii právnych predpisov členských štátov
                     v oblasti ochranných známok sa má vykladať v tom zmysle, že majiteľ ochrannej známky je oprávnený zakázať inzerentovi, aby
                     na základe kľúčového slova zhodného s touto ochrannou známkou, ktorú si tento inzerent vybral bez súhlasu uvedeného majiteľa
                     v rámci internetovej referenčnej služby, robil reklamu na výrobky alebo služby zhodné s výrobkami alebo službami, pre ktoré
                     je uvedená zapísaná ochranná známka, pokiaľ uvedená reklama neumožňuje alebo umožňuje len s ťažkosťami spoznať priemernému
                     užívateľovi internetu, či výrobky alebo služby uvedené v inzercii pochádzajú od majiteľa ochrannej známky alebo od podniku,
                     ktorý je s ním hospodársky prepojený, alebo naopak od tretej osoby.